গৌতম ঘোষ: এই প্রশ্নটা ওঠা তো খুবই সঙ্গত। বাংলাদেশে যারা সন্দেহ প্রকাশ করছেন ভারতীয় পরিচালকরা সুবিচার করতে পারবেন কিনা, তাদের উদ্বেগের সঙ্গে আমিও কিছুটা একমত। বঙ্গবন্ধুর প্রতি বাংলাদেশের একটা আলাদা আবেগ থাকবে, এটা তো খুবই স্বাভাবিক। কাজেই আমার মনে হয়, এই ছবি পরিচালনার কাজে যদি একজন বাংলাদেশি পরিচালকও থাকেন তাহলে খুব ভালো হবে। যৌথ প্রযোজনার মতো যৌথ পরিচালনাতেই এ ধরনের ছবিতে সেরাটা বেরিয়ে আসতে পারে বলে আমার ধারণা। তবে পাশাপাশি এটাও আমি মনে করিয়ে দেবো, ভারতের গান্ধীকে নিয়ে সেরা ছবিটা কিন্ত কোনও ভারতীয় বানাননি, বিদেশি রিচার্ড অ্যাটেনবরোর বানানো গান্ধীটাই তার ওপরে শ্রেষ্ঠ কাজ!